बीआरएस नगर में आज सजेगा कीर्तन दरबार
लुधियाना| संतबाबा करतार सिंह सुल्तानपुर लोधी वालों की याद में बीआरएस नगर के ई-ब्लॉक स्थित श्री गुरुद्वारा सिंह सभा कीर्तन दरबार रविवार को सजाया जाएगा। इसमें भाई रविंदर सिंह जी श्री दरबार साहिब अमृतसर वाले के अलावा भाई सतिंदर सिंह, भाई हरविंदर सिंह, भाई गुरइकबाल सिंह, संत बाबा गुरचरण सिंह शामिल होंगे। गुरुद्वारा साहिब के मुख्य सेवादार सतपाल सिंह और गुलबहार सिंह गुल्लू ने बताया कि भाई रविंदर सिंह सुबह 9 से 10 बजे तक और भाई सतिंदर सिंह भाई हरविंदर सिंह रात 8 से साढ़े 9 बजे तक और भाई गुरइकबाल सिंह रात 9.30 से 11 बजे तक संगत को गुरबाणी से निहाल करेंगे। उन्होंने कहा कि लगातार गुरबाणी का पाठ करने से इंसान वाहेगुरु के साथ जुड़ता है। उसका ध्यान संसार से हटकर गुरु सिमरन में लगता है। इस अवसर पर गुरु का अटूट लंगर भी बरता जाएगा।
hin_Deva hin_Deva